पञ्जाबमाथि लखनऊको प्रभावशाली जित
लखनऊ सुपर जायन्ट्सले आईपीएल २०२४ मा शनिबार पंजाव किंग्समाथि प्रभावशाली २१ रनको जित निकालेको छ । मयन्क यादवले उत्कृष्ट बलिङ गरेपछि लखनऊले यसपल्ट पहिलो जित हात पारेको हो ।
काठमाडौँ — लखनऊ सुपर जायन्ट्सले आईपीएल २०२४ मा शनिबार पंजाव किंग्समाथि प्रभावशाली २१ रनको जित निकालेको छ । मयन्क यादवले उत्कृष्ट बलिङ गरेपछि लखनऊले यसपल्ट पहिलो जित हात पारेको हो ।जितका लागि दुई सय रन पछ्याएको पञ्जाबले ५ विकेटको क्षतिमा १ सय ७८ रन मात्र बनाउन सक्यो । सुरुमै शिखर धवनले ७० र जोनी बियरस्टोले ४२ रन बनाए पनि टिमले त्यसको फाइदा लिन सकेन् ।मयन्कले २७ रन खर्चेर तीन विकेट लिए र उनी नै ‘प्लेयर अफ द म्याच’ रहे । त्यस अगाडि क्विन्टन डे ककको ५४ र कप्तान निकोलस पुरनको ४२ रनमा लखनऊले आठ विकेटमा १ सय ९९ रन बनाएको थियो ।